vHausawa tun fil azal suna da salo iri-iri na maganganu cikin hikima kamar haka: 1. Karin magana 2. Kirari 3. Habaici 4. Barkwanci 5. Zaurance 6. Shagube 7. Ba'a 8. Bakar Magana 9. Kacici-kacici Karin magana wasu jerin kalmomi ne wanda ba kasafai suke nufin ainifin ma'anarsu ba. Wannan na nufin cewa ana sakaya ainihin ma'anar da kalma ke nufi. misali; A bar kaza cikin gashinta Idan aka lura da wannan magana ba wai ana nufin gaza cikin gashinta ba, a'a.. ana nufin cewa a rufa asiri Kirari wasu lafuzza ne na hikima da hausawa kanyi don koda kawunansu ko wani mutum musamman idan bukatar hakan ya taso. Habaici magana ce da hausawa kanyi cikin hikima don gayawa wani sako amma ba kai tsaye ba, a fakaice ake yinta watau a boyayyar manufa. Akanyi magana a fakaice da nufin wanda akeyi ma wa ya ji. Amma shi habaici idan ba da mutum akeyi ba, ba kasafai yake gane abinda ko wanda akeyi don shi ba. Anfi yin habaici ga wanda ya aikata wani abu mai muni ko mara kyau. Misali;